《予好奇者每邂逅山水之胜辄注目焉及抵鄠县则逼夜矣聊成一诗以自笑》
明代·朱诚泳

斗柄横空夜若何，绛纱笼烛渡涝河。岚光结暝迷前纛，水气生寒透薄罗。

拜月妖狐当古道，惊风栖鸟散乔柯。宵征莫怪归心急，屈指严程只恐过。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。